ਇੰਡੀਅਨ ਇੰਸਟੀਚਿਊਟਸ ਆਫ਼ ਮੈਨੇਜਮੈਂਟ ਰੋਹਤਕ
ਇੰਡੀਅਨ ਇੰਸਟੀਚਿਊਟਸ ਆਫ਼ ਮੈਨੇਜਮੈਂਟ ਰੋਹਤਕ ( ਆਈਆਈਐਮ ਰੋਹਤਕ ਜਾਂ ਆਈਆਈਐਮ-ਆਰ) ਇੱਕ ਜਨਤਕ ਵਪਾਰਕ ਸਕੂਲ ਹੈ ਜੋ ਰੋਹਤਕ, ਹਰਿਆਣਾ, ਭਾਰਤ ਵਿੱਚ ਸਥਿਤ ਹੈ। ਆਈਆਈਐਮ ਰੋਹਤਕ ਦੀ ਸਥਾਪਨਾ 11 ਵੀਂ ਪੰਜ ਸਾਲਾ ਯੋਜਨਾ ਦੇ ਤਹਿਤ ਛੇ ਨਵੇਂ ਆਈਆਈਐਮਜ਼ ਵਿੱਚੋਂ ਇੱਕ ਵਜੋਂ ਕੀਤੀ ਗਈ ਸੀ ਜਿਸ ਨੂੰ ਸਾਲ 2010 ਵਿੱਚ ਸਥਾਪਤ ਕੀਤਾ ਗਿਆ ਸੀ। ਇਹ ਮੈਨੇਜਮੈਂਟ ਵਿੱਚ ਪੋਸਟ-ਗ੍ਰੈਜੂਏਟ ਪ੍ਰੋਗਰਾਮ ਪੇਸ਼ ਕਰਦਾ ਹੈ। ਮਨੁੱਖੀ ਵਿਕਾਸ ਵਿਭਾਗ ਦੇ ਨੋਟੀਫਿਕੇਸ਼ਨ ਨੂੰ ਇੱਥੇ ਪੜ੍ਹਿਆ ਜਾ ਸਕਦਾ ਹੈ- https://mhrd.gov.in/technical-education-3 . ਇਹ ਪੋਸਟ ਗ੍ਰੈਜੂਏਟ ਡਿਪਲੋਮਾ, ਫੈਲੋਸ਼ਿਪ ਅਤੇ ਪ੍ਰਬੰਧਨ ਵਿੱਚ ਕਾਰਜਕਾਰੀ ਪ੍ਰੋਗਰਾਮਾਂ ਦੀ ਪੇਸ਼ਕਸ਼ ਕਰਦਾ ਹੈ। ਸੰਸਥਾ ਨੇ ਸ਼ੁਰੂਆਤ ਤੋਂ ਹੀ ਬਹੁਤ ਸਾਰੀਆਂ ਉੱਦਮੀ ਅਤੇ ਸਮਾਜਕ ਪਹਿਲਕਦਮੀਆਂ ਕੀਤੀਆਂ ਹਨ। ਇੰਸਟੀਚਿਊਟ ਆਪਣੇ ਕਿਸਮ ਦੇ ਇੰਟੀਗਰੇਟਡ ਪ੍ਰੋਗਰਾਮ ਇਨ ਮੈਨੇਜਮੈਂਟ (ਆਈਪੀਐਮ) ਦੀ ਇੱਕ ਵਿਲੱਖਣ ਪੇਸ਼ਕਸ਼ ਵੀ ਕਰਦਾ ਹੈ ਜੋ ਉਨ੍ਹਾਂ ਦੇ ਹਾਈ ਸਕੂਲ ਨੂੰ ਪੂਰਾ ਕਰਦੇ ਸਾਰ ਹੀ ਨੌਜਵਾਨ ਮਨਾਂ ਲਈ ਤਿਆਰ ਕੀਤਾ ਗਿਆ ਹੈ। ਇਸ ਪ੍ਰੋਗਰਾਮ ਦਾ ਉਦੇਸ਼ 5 ਸਾਲਾਂ ਦੇ ਅਰਸੇ ਵਿੱਚ ਵਿਭਿੰਨ ਵਿਸ਼ਿਆਂ ਨੂੰ ਵਿਹਾਰਕ ਗਿਆਨ ਨਾਲ ਪੜ੍ਹਾ ਕੇ ਵਿਦਿਆਰਥੀ ਨੂੰ ਉੱਤਮ ਪ੍ਰਬੰਧਕ ਬਣਾਉਣਾ ਹੈ। ਇੰਸਟੀਚਿਊਟ, ਵਿਦਿਆਰਥੀਆਂ ਨੂੰ ਬੀਬੀਏ ਦੀ ਡਿਗਰੀ ਦੇ ਨਾਲ 3 ਸਾਲ ਬਾਅਦ ਛੱਡਣ ਦਾ ਵਿਕਲਪ ਪ੍ਰਦਾਨ ਕਰਦਾ ਹੈ ਜੇ ਉਹ ਬਦਲਣਾ ਚਾਹੁੰਦੇ ਹਨ।